PATVIRTINTA

Kauno rajono savivaldybės tarybos

2023 m. sausio 26 d. sprendimu Nr. TS-46

**KAUNO RAJONO SAVIVALDYBĖS KULTŪROS PREMIJOS SKYRIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno rajono savivaldybės kultūros premijos skyrimo tvarkos aprašas (toliau – Aprašas) reglamentuoja kultūros srities kūrėjų, tyrėjų ir kitų kultūros darbuotojų premijos (toliau – Premijos) paskirtį, kandidatų premijai atrankos kriterijus, dokumentų pateikimo bendruosius reikalavimus, Kauno rajono savivaldybės kultūros premijos skyrimo vertinimo komisijos (toliau – Komisija) sudarymą ir darbo organizavimą, Premijos skyrimo tvarką.

2. Premija siekiama įvertinti kultūros srities kūrėjų, tyrėjų ir kitų kultūros darbuotojų reikšmingiausius metų darbus ir išskirtinius profesinius pasiekimus kultūros, bibliotekininkystės, muziejininkystės bei darbo su vaikais ir jaunimu srityse bei juos paskatinti.

3. Premija gali būti apdovanojami kultūros srities kūrėjai, tyrėjai ir kiti kultūros darbuotojai: kultūros centrų, muziejaus, viešosios bibliotekos, VšĮ Raudondvario dvaras darbuotojai ir kitų įstaigų darbuotojai, kurių savininkė yra Kauno rajono savivaldybė. Taip pat asmenys nusipelnę Kauno rajono kultūrai.

4. Kasmet skiriama Premija nominacijai „Metų kultūros smaragdas“.

5. Premija skiriama Kauno rajono savivaldybės mero potvarkiu. Premijos dydis –
24 bazinės socialinės išmokos.

6. Premija įteikiama Tarptautinės kultūros dienos (balandžio 15 d.) proga, renginio, skirto Tarptautinei kultūros dienai paminėti, metu.

**II SKYRIUS**

**DOKUMENTŲ PATEIKIMAS**

7. Siūlymai Premijai gauti priimami nuo kovo 1 d. iki balandžio 1 d. Siūlomų kandidatų sąrašas skelbiamas Kauno rajono savivaldybės interneto svetainėje www.krs.lt ne vėliau kaip balandžio 7 d. Siūlymai, kurie pateikti po nustatyto termino, yra grąžinami pareiškėjui ir nenagrinėjami.

8. Kandidatus Premijai turi teisę siūlyti Kauno rajono savivaldybės kultūros įstaigos, asociacijos bei organizacijos, bendruomenių centrai.

9. Siūlymai Premijai pateikiami Komisijai pagal nustatytą Siūlymo Kauno rajono savivaldybės kultūros premijai gauti formą (priedas).

**III SKYRIUS**

**KOMISIJOS DARBO ORGANIZAVIMAS**

10. Siūlymus skirti Premiją vertina Komisija, patvirtinta Kauno rajono savivaldybės mero potvarkiu 3 metams. Komisija susideda iš 5 narių: 3 Kauno rajono savivaldybės administracijos darbuotojų, 1 Kauno rajono kultūros įstaigų direktorių visuotinio susirinkimo deleguoto atstovo, 1 Kauno rajono bendruomeninių organizacijų sąjungos deleguoto atstovo. Komisijos sekretoriumi skiriamas savivaldybės administracijos darbuotojas, kuris nėra Komisijos narys.

11. Komisijos darbas organizuojamas nuo kovo 1 d. iki balandžio 15 d.

12. Tas pats asmuo Komisijos nariu gali būti skiriamas ne daugiau kaip du kartus iš eilės. Komisijos narys turi teisę atsistatydinti nepasibaigus kadencijai. Tokiu atveju likusiai kadencijos daliai skiriamas naujas Komisijos narys.

13. Komisijai vadovauja pirmininkas, o jam nesant – komisijos pirmininko pavaduotojas. Jie renkami Komisijos narių balsų dauguma pirmojo Komisijos posėdžio metu.

14. Komisijos posėdžiai teisėti, jeigu juose dalyvauja ne mažiau kaip 2/3 komisijos narių.

15. Komisijos sprendimai priimami posėdyje dalyvaujančių Komisijos narių balsų dauguma ir Komisijos sekretoriaus įforminami protokolais. Komisijos narys privalo balsuoti „už“ arba „prieš“, išskyrus atvejus, kai kyla privačių ir viešų interesų konfliktas. Komisijos narių balsams pasidalijus po lygiai, sprendimą lemia Komisijos pirmininko balsas.

16. Komisija turi teisę prašyti iš siūlymus pateikusių asmenų papildomos informacijos.

17. Prieš pradedant svarstyti siūlymus, Komisijos nariai turi informuoti Komisijos pirmininką apie galimą privačių ir viešųjų interesų konfliktą ir nusišalinti nuo sprendimų priėmimo, apie tai pažymint posėdžio protokole, jeigu jis:

17.1. susijęs giminystės ryšiais su siūlymą teikiančiu fiziniu asmeniu ar juridinio asmens darbuotojais;

17.2. susijęs giminystės ryšiais su siūlomu premijuoti asmeniu.

18. Tais atvejais, kai apie galimą privačių ir viešųjų interesų konfliktą nepranešama ir Komisijos narys nenusišalina nuo projektų svarstymo, esant šio Aprašo 17 punkte išvardintoms aplinkybėms, Komisijos sprendimu jo balsavimas laikomas negaliojančiu.

19. Komisijos pirmininkas:

19.1. planuoja ir organizuoja Komisijos darbą;

19.2. šaukia Komisijos posėdžius ir jiems pirmininkauja, sudaro Komisijos posėdžių darbotvarkę;

19.3. pasirašo Komisijos posėdžių protokolus, kitus dokumentus, susijusius su Komisijos veikla.

20. Komisijos narys, negalintis dalyvauti posėdyje, privalo apie tai pranešti Komisijos pirmininkui. Dėl pateisinamų priežasčių negalintis dalyvauti posėdyje ir su siūlymais susipažinęs Komisijos narys, Komisijai gali raštu pateikti savo nuomonę, kuri įskaitoma į balsavimo kvorumą.

**IV SKYRIUS**

**LAUREATŲ ATRANKA IR PREMIJOS SKYRIMAS**

21. Komisija vadovaujasi šiais kriterijais:

21.1. indėlio į Kauno rajono kultūrą reikšmingumas;

21.2. profesinio meistriškumo pasiekimai;

21.3. kūrybos priemonių novatoriškumas ir paveikumas;

21.4. kūrybinis indėlis bendrajame Kauno rajono kultūros kontekste.

22. Komisija, įvertinusi gautus siūlymus, balsavimo būdu sudaro kandidatų Premijai sąrašą, kuris skelbiamas Kauno rajono interneto svetainėje www.krs.lt ne vėliau kaip
balandžio 10 d.

23. Komisijos sprendimas, kuriuo atrenkami Premijos laureatai, priimamas slaptu visų Komisijos narių balsavimu. Šis balsavimas vyksta dviem etapais: pirmajame atrenkami trys daugiausiai balsų surinkę kandidatai, o antrajame išrenkamas vienas iš jų. Posėdyje dėl pateisinamų priežasčių negalintis dalyvauti Komisijos narys savo sprendimą iš anksto pateikia Komisijos pirmininkui. Kandidatui nesurinkus Komisijos narių balsų daugumos, Premija neteikiama.

24. Premiją potvarkiu skiria Kauno rajono savivaldybės meras Komisijos teikimu.

**V SKYRIUS**

**BAIGIAMOSIOS NUOSTATOS**

25. Aprašas gali būti keičiamas Savivaldybės tarybos sprendimu.

\_\_\_\_\_\_\_\_\_\_\_\_\_\_

Kauno rajono savivaldybės

kultūros premijos skyrimo tvarkos aprašo

priedas

**SIŪLYMAS KAUNO RAJONO SAVIVALDYBĖS KULTŪROS PREMIJAI GAUTI**

**Duomenys apie siūlymo teikėją:**

*Vardas pavardė arba juridinio asmens pavadinimas*

*Kontaktai (telefonas ir el. pašto adresas)*

|  |
| --- |
| **Informacija apie kandidatą** |
| Vardas, pavardė |  |
| Institucija ar organizacija, kurioje dirba/atstovauja |  |
| Pareigos/veiklos pobūdis |  |
| Trumpas kandidato veiklos aprašymas |  |
| Pasiekimai |  |
| Išsamus veiklos, už kurią siūloma premija, aprašymas |  |

**PASTABA:**

Prireikus Komisija gali prašyti papildomos informacijos, o pateikto pasiūlymo kokybė ir išsamumas gali lemti rezultatus.

*Data*

*parašas*  *vardas, pavardė*

\_\_\_\_\_\_\_\_\_\_\_\_\_\_